Ukupno po 11 učenica i učenika nižih razreda iz šest istarskih osnovnih škola, Vladimira Nazora Pazin, Petra Studenca Kanfanar, Ivan Goran Kovačić Čepić, Vazmoslav Gržalja Buzet, Šijana Pula i Poreč, odnosno najbolji sa prethodno održanih šest kvalifikacijskih natjecanja, natjecalo se u porečkoj boćarskoj dvorani SRC Veli Jože u velikom finalu druge sezone projekta Boćajmo u školi.

Riječ je o projektu koji provodi Zbor trenera Istarskog boćarskog saveza s ciljem populariziranje boćanja i privlačenja što više mladih da se bave boćanjem, ali i prenošenja te kulturne vrijednosti na mlade naraštaje.

U natjecanju u bližanju i gađanju cilja malim boćama kod djevojčica najbolja je bila Ema Tomišić iz Kanfanara, dok je kod dječaka drugu godinu za redom pobijedio Ivan Načinović iz Čepića

**Rezultati finalnog natjecanja:**

**UČENICE:**

***1. Ema Tomišić, 23 boda, OŠ Petra Studenca Kanfanar***

***2. Ani Londero, 20 bodova, OŠ Vladimira Nazora Pazin***

***3. Karla Levak, 19 bodova, OŠ Ivan Goran Kovačić Čepić***

***UČENICI:***

**1. Ivan Načinović, 34 bodova, OŠ Ivana Gorana Kovačića Čepić**

**2. Nino Majcan, 24 bodova, OŠ Vladimira Nazora Pazin**

**3. Aleks Brajković, 23 bodova, OŠ Vladimira Nazora Pazin**

Na kraju natjecanja najboljima su nagrade podijelili predsjednik i dopredsjednica IBS-a Franko Buda i Tanja Grubiša.

Najbolji na finalnog natjecanju, osim s peharima nagrađeni su i s prigodnim nagradama, između ostalog besplatnim boravkom u tradicionalnom kampu Istarskog boćarskog saveza predstojećeg ljeta u Poreču.

Cijeli je projekt Boćajmo u školi osmislila Tanja Grubiša, inače prosvjetna djelatnice, ali i aktivna boćarica Labina, a u praksi ga je realizirao Valter Ivančić, naš nekadašnji proslavljeni reprezentativac i dvostruki svjetski prvak, danas predsjednik Zbora trenera IBS-a. Ivančiću su u finalu pomagali školovani treneri boćanja Igor Vretenar i Davor Koraca, te diplomirani kineziolog Toni Labinjan.